56. ΝΟΜΟΘΕΤ. ΔΙΑΤΑΓΜΑ υπ’ αριθ. 3837 της 27 Αυγ./9 Σεπτ. 1958 (ΦΕΚ Α’ 139) Περί επανιδρύσεως, μετονομασίας κ.λ.π. εδρών του Πανεπιστημίου Αθηνών και τροποποιήσεως διατάξεών τινων της περί των Πανεπιστημίων νομοθεσίας. ΄Αρθρ. 1.-1.Επανιδρύονται αι υπό του στοιχ. Γ’ της παρ. 1 του άρθρ. 1 του από 3/3.4.54 Β.Δ/τος, καταργηθείσαι τακτικαί έδραι: α)της Παθολογικής Κλινικής και β)της Μαιευτικής και Γυναικολογικής Κλινικής, επανιδρυομένων και των εις τας έδρας ταύτας ανηκουσών Κλινικών. 2.Ομοίως επανιδρύεται η δυνάμει της παρ. 3 του άρθρ. 1 τουαπό 3/3.4.1954 Β.Δ/τος καταργηθείσα έκτακτος αυτοτελής έδρα Ουροποιητικών οργάνων. 3.Η έκτακτος αυτοτελής έδρα της Οργανικής Βιομηχανικής Χημείας της Φυσικομαθηματικής Σχολής του Πανεπιστημίου Αθηνών μετά του παρ’ αυτή εργαστηρίου μετονομάζεται εις έκτακτον αυτοτελή έδραν της Βιομηχανικής Χημείας, του κατέχοντος, ταύτην καθηγητού καταλαμβάνοντος αυτοδικαίως την ούτω μετονομαζομένην έδραν. 4.Επανιδρύεται το, εις την καταργηθείσαν διά του από 3/3.4.1954 Β.Δ/τος έκτακτον αυτοτελή έδραν της Μηχανολογίας και Σχεδίων, προσηρτημένον εργαστήριον Μηχανολογίας και Σχεδίων και προσαρτάται εις την έδραν της Μηχανικής της Φυσικομαθηματικής Σχολής του Πανεπιστημίου Αθηνών.  Η παρά τη ανωτέρω έδρα της Μηχανικής υφισταμένη θέσις βοηθού καθίσταται θέσις βοηθού του προσαρτωμένου αυτή Εργαστηρίου Μηχανολογίας και Σχεδίων και καταλαμβάνεται αυτοδικαίως άνευ άλλης διατυπώσεως υπό του κατέχοντος ταύτην. 31.Β.α.55-56 Σχολές Πανεπιστημίου Αθηνών-Γενικές Διατάξεις ΄Αρθρ. 2.-Καταργείται, αφ’ ης ίσχυσεν, η παρ. 4 του άρθρ. 1 του από 3/3.4.54 Β.Δ/τος μεταβαλλομένης αναλόγως της αριθμήσεως των υπολοίπων παραγράφων. ΄Αρθρ. 3.-1.Ιδρύονται παρά ταις Σχολαίς του Πανεπιστημίου Αθηνών αι κάτωθι έκτακτοι αυτοτελείς έδραι: α)Παρά τη Φυσιμομαθηματική Σχολή, μία έδρα της Πυρηνικής Φυσικής και μία έδρα της Ηλεκτρονικής Φυσικής. β)Παρά τη Ιατρική Σχολή, μία έδρα της Καρδιολογίας. 2.Ιδρύεται παρά τη Πολυτεχνική Σχολή του Πανεπιστημίου Θεσσαλονίκης, μία τακτική έδρα των Ανωτέρων Μαθηματικών (διά το Τμήμα Πολιτικών Μηχανικών). Το περιεχόμενον πασών των ως άνω εδρών καθορισθήσεται διά Β.Δ/τος εκδοθησομένου προτάσει του επί της Εθνικής Παιδείας και Θρησκευμάτων Υπουργού μετά σύμφωνον γνώμην των οικείων Σχολών. 3.Η παρά τη Γεωπονική και Δασολογική Σχολή του Πανεπιστημίου Θεσσαλονίκης τακτική έδρα της Δασικής Διαχειριστικής Πολιτικής, Εκτιμητικής Υλοστατικής και Ξυλομετρικής διχοτομείται εις δύο τακτικάς έδρας, τας: α)Δασικής Διευθετικής και Ξυλομετρικής με περιεχόμενον την Δασικήν Διευθετικήν και Ξυλομετρικήν και β)της Δασικής Πολιτικής και Εκτιμητικής, με περιεχόμενον την Δασικήν Πολιτικήν και Εκτιμητικήν, Υλοστατικήν και Δασικήν Διοικητικήν. ΄Αρθρ. 4-7.(Τροποποιούνται τα άρθρ. 55, 70 και 19 του Νόμ. 5343/1932). ΄Αρθρ. 8.-1.Από της δημοσιεύσεω του παρόντος καταργείται πάσα διάταξις αντικειμένη εις τας διατάξεις αυτού. 2.Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. 